Document ID: 32012R1192

REGULAMENTUL (UE) NR. 1192/2012 AL COMISIEI
din 12 decembrie 2012
de încheiere a înregistrării instituite prin Regulamentul (UE) nr. 548/2012 a importurilor de brichete de buzunar cu piatră și gaz nereîncărcabile, expediate din Vietnam, indiferent dacă au fost declarate sau nu ca fiind originare din Vietnam
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 14,
după consultarea comitetului consultativ,
întrucât:
1. Ancheta privind eludarea măsurilor antidumping și înregistrarea importurilor
(1)
La 26 iunie 2012, prin Regulamentul (UE) nr. 548/2012 (2), Comisia a deschis o anchetă privind eventuala eludare a măsurilor antidumping instituite prin Regulamentul (CE) nr. 1458/2007 al Consiliului (3) la importurile de brichete de buzunar cu piatră și gaz nereîncărcabile originare din Republica Populară Chineză prin importuri de brichete de buzunar cu piatră și gaz nereîncărcabile expediate din Vietnam, indiferent dacă au fost sau nu declarate ca fiind originare din Vietnam. Prezentul regulament, de asemenea, supune înregistrării importurile menționate anterior.
(2)
Prezentul regulament nu aduce atingere concluziilor anchetei deschise prin Regulamentul (UE) nr. 548/2012.
2. Încheierea înregistrării
(3)
Având în vedere expirarea măsurilor antidumping privind importurile de brichete de buzunar cu piatră și gaz nereîncărcabile, originare din Republica Populară Chineză (4), înregistrarea importurilor de brichete de buzunar cu piatră și gaz nereîncărcabile, expediate din Vietnam, indiferent dacă au fost declarate sau nu ca fiind originare din această țară ar trebui, prin urmare, să fie încheiată.
ADOPTĂ PREZENTUL REGULAMENT:
Articolul 1
Autoritățile vamale sunt invitate să înceteze înregistrarea importurilor efectuată în conformitate cu articolul 2 din Regulamentul (UE) nr. 548/2012.
Articolul 2
Prezentul regulament intră în vigoare la 14 decembrie 2012.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 decembrie 2012.

Labels: 3
1
4
18